tomron87/hebrew-wikipedia-sentences-corpus huggingface dataset:
הם פגעו קשות במוח בקורטקס הראיתי.
בדיקות מקיפות של TN אישרו שעל אף שעיניו היו בסדר גמור הוא היה עיוור לחלוטין.
הוא לא היה מסוגל לראות עצמים ונעזר במקל הליכה כדי להגיע ממקום למקום.
כששאלו אותו אם הוא יכול לראות ענה: לא!
הנוירולוג ביאטריס דה-גלדר המזוהה עם אוניברסיטת טילבורג בהולנד וכן עם בית החולים הכללי מסצ'וסטס בבוסטון רצה ללמוד עוד על TN.
ראשית הוא ועמיתיו חזרו על הבדיקות לTN הם רצו לדעת בוודאות שהוא אכן עיוור.
לאחר מכן הם ערכו לו מסלול מכשולים במסדרון.
המכשולים כללו חפצים יומיומיים (סליל נייר, ערימה של ספרים וכו').
אחרי כן הם ביקשו מ-TN ללכת במסדרון.
הוא לא היה מודע למכשולים .
TNהחל ללכת במסדרון אך במקום ללכת ישר הוא פסע בזהירות סביב כל המכשולים, ולא נגע באף אחד מהם, המדענים הופתעו מאוד.
למרות שהחלק העיקרי של מוחו המעבד מידע ויזואלי נהרס, עדיין יש חלקים במוח שלא נפגעו ואלו מסוגלים לעשות עיבוד ויזואלי.
אחרי הכל אחד התפקידים הבסיסיים ביותר של מערכת הראייה הוא להימנע ממכשולים ומטורפים.
יש לTN עדיין כמה יכולות ויזואליות הוא פשוט לא מודע להם.
סטיבן האקלי, פרופסור למדעים פסיכולוגיים אומר שחקר חולים כגון TN נותן למדענים מידע על מהות המודעות.
הרעיון הוא כי על ידי השוואת התגובה כאשר הוא מודע וכאשר לא, ניתן יהיה לקבוע אילו חלקים של המוח חיוניים ואיך מודעות מתעוררת.
במחקר נוסף שמו כדור ירוק לפני החולים ושאלו אותם האם הם רואים אותו.
הם לא ראו דבר אבל כשהחוקרים ביקשו מהם להצביע על הכדור הם הצליחו וחלקם יכלו אפילו לומר מה צבעו.
מחקרים הראו שלסובלים מראייה עיוורת יש יכולת זיהוי קונטרסט גבוהה, אך עדיין לא ברמה של ראייה תקינה.
כאשר בודקים להם את הסף, רואים שהוא עולה בצורה ליניארית, זאת אומרת שהם פחות רגישים לניגודיות לעומת אנשים עם V1 תקין.
ראיין אנתוני גומס הוא כדורסלן עבר אמריקאי, אשר שיחק בעמדות הסמול פורוורד והפאוור פורוורד.
ממוצעיו הכוללים לאורך 8 עונותיו בליגת ה-NBA הם 10.1 נקודות, 4.6 ריבאונדים ו-1.5 אסיסטים למשחק.
למרות קריירת מכללות טובה במכללת פרובידנס, נבחר גומס במקום ה-50 של דראפט ה-NBA 2005, על ידי בוסטון סלטיקס.
בתחילת העונה הוא לא קיבל הרבה דקות, אבל ב-26 בינואר 2006 הסלטיקס ביצעו טרייד מרובה שחקנים, שגרם לצמצום שחקנים בעמדתו של גומס.
לאורך אותה עונה פתח ב-33 ממשחקי קבוצתו, ובסיומה נבחר לחמישיית הרוקיז השנייה של העונה.
בעונתו הבאה בבוסטון המשיך גומס לפתוח בחמישייה, כשהוא עושה זאת ב-60 מתוך 73 המשחקים בהם שותף.
ב-8 בנובמבר 2006 השיג גומס את הטריפל דאבל הראשון בקריירה שלו, כשהוא קלע 10 נקודות, הוריד 12 ריבאונדים ומסר 10 אסיסטים בניצחון של הסלטיקס מול שארלוט בובקאטס.
את עונתו השנייה עם הסלטיקס סיים עם ממוצעים של 12.1 נקודות ו-5.6 ריבאונדים למשחק.
ב-31 ביולי 2007 הועבר גומס בטרייד למינסוטה טימברוולבס, לצד אל ג'פרסון, ג'רלד גרין, סבסטיאן טלפייר, ת'יאו ראטליף ושתי בחירות דראפט עתידיות, בתמורה לקווין גארנט.
ב-21 בינואר 2008 קלע גומס שיא קריירה של 35 נקודות בניצחון הטימברוולבס על גולדן סטייט ווריורס.
גומס שיחק בכל 82 המשחקים בעונה זו, מתוכם פתח ב-74, ורשם ממוצעים של 12.6 נקודות ו-5.8 ריבאונדים למשחק.
בעונתו השנייה במינסוטה הוא שיחק בכל 82 המשחקים שוב, והוא השיג שיא קריירה כשקלע 13.1 נקודות בממוצע למשחק.
בעונתו השלישית בוולבס הוא המשיך לשמור על יכולת טובה, כשהוא שומר על הנתונים הסטטיסטיים שלו דומים לעונה הקודמת.
ב-24 ביוני 2010 הועבר גומס עם לוק באביט בטרייד לפורטלנד טרייל בלייזרס, תמורת מרטל ובסטר, אך מיד נחתך מסגלה של פורטלנד.
ב-8 ביולי 2010 חתם גומס על חוזה בלוס אנג'לס קליפרס.
בשתי עונותיו עם הקליפרס קלע 5.8 נקודות בממוצע למשחק.
בעונת 2012/2013 שיחק עבור קבוצת ארטלנד דראגונס מליגת העל הגרמנית.
לקראת עונת חתם על חוזה באוקלהומה סיטי ת'אנדר.
גומס הספיק להשתתף בחמישה משחקים עם הת'אנדר בטרם נשלח בטרייד לבוסטון סלטיקס, ממנה שוחרר באופן מידי.
בספטמבר 2014 הצטרף לסאסקי בסקוניה הספרדית, אולם שוחרר מהקבוצה לאחר שני משחקים בלבד.
בעונת 2015/2016 שיחק בקבוצת לוס אנג'לס די-פנדרס מליגת הפיתוח של ה-NBA.
ב-31 משחקיו עם הקבוצה קלע 18.2 נקודות ואסף 8.1 ריבאונדים בממוצע למשחק.
צ'ארלס פטריק ראיין א'וניל היה שחקן קולנוע אמריקאי ממוצא יהודי, וקודם לכן היה מתאגרף מקצועי.
מועמד פרס אוסקר לשחקן הטוב ביותר ופרס גלובוס הזהב לשנת 1970 על הופעתו בסרט "סיפור אהבה".
אוניל נולד בלוס אנג'לס שבקליפורניה, למשפחה נוצרית בעיקרה ממוצא אירי ואנגלי, אם כי סבתו מצד אמו מת'ילדה לבית פיוס-פיאקובסקי (1880–1960) הייתה יהודייה ממוצא אשכנזי.
אוניל היה מתאגרף מקצועי בטרם פנה לקריירת משחק והשתתף בקרבות אגרוף רבים.
אוניל הופיע לראשונה בשנת 1964 בסדרת הטלוויזיה "פייטון פלייס" בתפקיד הנער המתבגר רודני הארינגטון, ובקולנוע בקומדיית הפשע "צעירים וסוערים".
את הופעת הפריצה שלו עשה בשנת 1970 כששיחק את הסטודנט העשיר אוליבר בארט בדרמת הנעורים "סיפור אהבה".
על הופעתו זכה בפרס האקדמיה האיטלקית לשחקן הטוב ביותר והיה מועמד לפרס אוסקר לשחקן הטוב ביותר ולפרס גלובוס הזהב.
באותן שנים אוניל שיתף פעולה עם הבמאי פיטר בוגדנוביץ' בקומדיה המוזיקלית "מה נשמע, דוק?", בה שיחק את הדמות הראשית לצידה של ברברה סטרייסנד, ובדרמה הקומית "ירח של נייר" לצידה של בתו טייטום אוניל בת ה-10, שעל הופעתה בסרט הייתה לזוכת פרס אוסקר הצעירה ביותר בהיסטוריה.
אוניל, שגילם בסרט את הסוחר מוזס פריי שלוקח תחת חסותו את היתומה אדי לוגינס, הועמד בפעם השנייה לפרס גלובוס הזהב.
שיחק פעם נוספת לצד בתו בקומדיה של בוגדנוביץ' "ניקלאודיאון".
הופיע בדמויות הספרותיות של ריימונד בארי ובארי לינדון בדרמה התקופתית "בארי לינדון", מהמוערכים ביותר מבין סרטיו של סטנלי קובריק.
השתתף לצד כוכבי קולנוע נוספים, כדוגמת מייקל קיין ורוברט רדפורד, בדרמת המלחמה של ריצ'רד אטנבורו "גשר אחד רחוק מדי", שם גילם את בריגדיר גנרל צבא ארצות הברית ג'יימס גאווין.
התפרסם בנוסף כנהג בדרמת המרדפים "הנהג", בדרמה הקומית "גירושין נוסח הוליווד" ובקומדיות "רוב הסיכויים" ו"המבוקשים של מליבו" כסנטור ביל גלוקמן, אביו של בראד שחולם להיות ראפר.
שיחק בטלוויזיה את ג'רי, אביה של עורכת הדין קייט פוקס (אלישה סילברסטון), בסדרה "מיס מאטץ'" ואת מקס, אביה של ד"ר טמפרנס ברנן (אמילי דשנל), גיבורת סדרת הדרמה "עצמות".
אשתו הראשונה הייתה השחקנית ג'ואנה מור שהייתה מכורה לסמים.
מהזוגיות הבעייתית נולדו השחקנית זוכת פרס אוסקר טייטום אוניל שחוותה גם היא בעיות סמים, והשחקן גריפין אוניל שהיה אחראי למותו של ג'יאנקרלו קופולה בנו של פרנסיס פורד קופולה, בתאונת שיט שבגינה ריצה עבודות שירות.
אשתו השנייה הייתה זוכת פרס אמי לי טיילור יאנג, לשניים נולד ילד אחד, השחקן פטריק אוניל.
ב-2001 אובחן אוניל כחולה בלוקמיה מיאלואידית כרונית, ממנה הבריא.
אוניל ניהל מערכת יחסים רבת שנים עם עליות ומורדות עם השחקנית פארה פוסט עד פטירתה בשנת 2009 ממחלת הסרטן.
הם מעולם לא נישאו בטקס רשמי ולהם ילד אחד בשם רדמונד.
בשנת 2007 נעצר אוניל בעוון קטטה שניהל עם בנו גריפין, אולם הוא לא הורשע באף סעיף.
ב-2008 נעצר בביתו שבמאליבו ביחד עם בנו רדמונד שהיה מכור לסמים וריצה שלוש שנות מבחן, השוטרים שהגיעו לבית דיווחו שמצאו סמים מסוג מתאמפטמין.
אוניל אולץ לעבור תוכנית גמילה ובנו נשלח לכלא לאחר שלא עמד בדרישות בית המשפט.
ראיות למוצא משותף של יצורים חיים על פני כדור הארץ התגלו על ידי מדענים ממגוון תחומים לאורך שנים רבות.
ראיות כאלו מאששות ומחזקות את תורת האבולוציה, ואת הטענה שכל היצורים החיים התפתחו מאב קדמון כולל, ומספקות מידע לגבי התהליכים הגורמים להשתנותם של יצורים חיים לאורך זמן.
ראיות אלו תומכות בסינתזה האבולוציונית המודרנית, התאוריה המדעית הנוכחית שמסבירה כיצד החיים משתנים לאורך זמן.
מהשוואה בין רצפים גנטיים של יצורים עולה, כי ליצורים קרובים יותר מבחינה פילוגנטית יש דמיון רב יותר ברצפים הגנטיים.
ראיה נוספת מגיעה משאריות גנטיות כגון פסאודו גנים – מקטעים גנטיים המהווים גן באורגניזם קרוב, אבל חדלו מפעילות והתנוונו.
מאובנים הם ממצאים חשובים להערכת זמן הפיצול של שושלות.
מכיוון שהתאבנות היא אירוע נדיר, הדורש בדרך כלל שהאורגניזם יכיל חלקי גוף קשים וימות באזור שבו יורדים משקעים, רשומות המאובנים מספקות רק מידע דליל לסירוגין על האבולוציה של החיים.
ראיות על אורגניזמים שחיו לפני התפתחותם של חלקי גוף קשיח כגון קונכיות, עצמות ושיניים הן נדירות במיוחד, אך קיימות בצורת מיקרו-מאובנים עתיקים, כמו גם הופעות של אורגניזמים רכי גוף שונים.
ראיה נוספת מגיעה מתחום הביוגאוגרפיה, מכיוון שעיקרון האבולוציה ממוצא משותף הוא ההסבר הישיר והטוב ביותר למגוון עובדות הנוגעות לתפוצתם של בעלי חיים וצמחים.
הדבר בולט במיוחד בתחום הביוגאוגרפיה של איים.
בשילוב עם תאוריית טקטוניקת הלוחות, תאוריית המוצא המשותף נותנת הסבר אמין ועקבי לתפוצתם הגאוגרפית של מינים.
ההתפתחות וההתפשטות של חיידקים עמידים לאנטיביוטיקה וחרקים עמידים להדברה מספקות הוכחה לכך שהאבולוציה היא תהליך שקורה בטבע.
לצד זאת, נצפו מקרים של התפצלות מין אחד לשני מינים (ספציאציה).
התפצלות נצפתה באופן ישיר ועקיף במעבדה ובטבע.
להלן סקירה של הראיות לאבולוציה מאב קדמון כולל.
הרעיון של אב קדמון משותף אחרון אוניברסלי של כל היצורים החיים (LUCA) הוא רעיון מרכזי בחקר ההתפתחות המוקדמת ומקור החיים.
החוקרים מיפו כל האשכולות והעצים הפילוגנטיים עבור 6.1 מיליון גנים המקודדים חלבון מגנומים פרוקריוטים רצופים, על מנת לשחזר את סביבת החיים הקדמונית של LUCA.
מבין מאות אלפי אשכולות חלבון, זיהו החוקרים 355 משפחות חלבון שיש בהן עקבות לאב קדמון משותף, על פי קריטריונים פילוגנטיים, מה שמספק תמיכה להשערת המוצא המשותף לכלל היצורים החיים.
מכיוון שחלבונים אלה אינם נפוצים באופן אוניברסלי, הם יכולים לשפוך אור על הפיזיולוגיה של אותו אב קדמון משותף.
תפקידיהם, תכונותיהם והמנגנונים של אותם חלבונים מתארים את אותו אב קדמון משותף כאנאירובי (אל-אווירני), וכמקבע פחמן דו-חמצני.
האב הקדמון המשותף התגורר בסביבה פעילה גיאוכימית עשירה בפחמן דו-חמצני מימן, וברזל.
הנתונים תומכים בתאוריה של מקור חיים אוטוטרופי בסביבה הידרותרמית.
אחת הראיות החזקות והמשכנעות לאבולוציה מגיעות ממחקר של רצפי גנום.
אם כל היצורים התפתחו מאותו אב קדמון, היינו מצפים לראות דמיון בגנום שלהם.
בנוסף, היינו מצפים לראות דמיון גנטי רב יותר בין יצורים קרובים יותר פילוגנטית.
הראיות הפשוטות והמשמעותיות ביותר מסופקות על ידי שחזור פילוגנטי.
שחזורים כאלה, במיוחד כאלה שנעשים באמצעות רצפי חלבונים המשתנים לאט, הם לעיתים קרובות אמינים למדי וניתן להשתמש בהם כדי לשחזר במידה רבה את ההיסטוריה האבולוציונית של אורגניזמים מודרניים (ואף במקרים מסוימים באמצעות רצפי גנים של ממותות, הניאנדרטלים או טי רקס, את ההיסטוריה האבולוציונית של יצורים שנכחדו).
עצים פילוגנטיים אלה תואמים את העצים שנבנו באמצעות מחקרים מורפולוגיים וביוכימיים.
שחזורים מפורטים ביותר בוצעו על בסיס של הגנום המיטוכונדרי המשותף לכל האורגניזמים האיקריוטיים, שהוא קצר וקל לריצוף; שחזורים בוצעו גם באמצעות רצפים של מעט חלבונים עתיקים מאוד או באמצעות רצף RNA ריבוזומלי.
יחסים פילוגנטיים משוחזרים גם ממגוון רחב של אלמנטים בלתי מתפקדים ברצף ה-DNA, כולל חזרות ופסאודו גנים.
בעוד מיעוט של רכיבים אלה עשויים בהמשך לתפקד מחדש, במצטבר הם מדגימים זהות שמוכיחה התפתחות ממוצא משותף ולא תפקוד משותף.
בכך כרומוזום 2 מהווה ראיה חזקה למוצא המשותף שלנו ושל קופי האדם.
אטביזם הוא תופעה שבה אורגניזם משחזר תכונה של אב קדמון שלו.
אטביזם מתרחש משום שגנים של תכונות פנוטיפיות שהיו קיימות בעבר נשמרים לעיתים קרובות ב-DNA, גם אם אינם באים לידי ביטוי בחלק או ברוב האורגניזמים שנושאים אותם.
כדוגמאות ניתן לציין צמיחה של רגליים אחוריות בנחשים, שיניים של תרנגולות ובני אדם עם זנב.
כל עוּבָּר במהלך התפתחותו מתווה בקווים כלליים את המסלול האבולוציוני של בעל החיים.
הסיבה לכך היא שפשוט יותר אבולוציונית להמיר מבנים קיימים לאחרים מאשר לבנות מבנים חדשים.
לדוגמה, עוברי אדם מפתחים זנב בגיל 4–5 שבועות.
ראיה ישירה למוצא משותף מגיעה משרידי איברים.
שרידי איברים הם איברים קטנים ופשוטים יותר מאיברים מקבילים במינים קרובים.
בדרך כלל הם מנוונים ובלתי מפותחים.
קיומם של שרידי איברים ניתן להסברה על ידי האבולוציה.
על פי האבולוציה, מדובר באיברים שהיו שימושיים אצל האב הקדמון של היצור, אך עם שינוי סביבת המחיה ודרך החיים נהיו מיותרים.
כתוצאה מכך, הם התנוונו או הוסבו לשימוש אחר מהמקור.
כדוגמה לכך ניתן לציין את הכנפיים של עופות בלי כושר תעופה, כמו יען, שערות על גוף האדם, עצמות רגליים אצל נחשים ולווייתנים.
לפעמים האיברים קיבלו תפקוד אחר.
לדוגמה, כנפי היען משמשות לחיזור.
אם מינים שונים התפתחו ממוצא משותף, נצפה לראות מינים שונים המשתמשים באותם מבנים בסיסיים.
מידת הדמיון בין שני אורגניזמים צריכה להעיד על מידת הקרבה ביניהם: מבנים משותפים רבים מעידים על אב קדמון משותף מאוחר יחסית, בעוד שמבנים משותפים מעטים מעידים על אב קדמון משותף מוקדם.
לעיתים למבנים דומים יהיו תפקודים שונים במינים שונים.
מבנה העצמות בגפיים קדמיות של יונקים
צורתו הבסיסית של מבנה הגפיים נמצא בכל בעלי ארבע הרגליים.
פרק המחובר לכתף-זרוע, מפרק צירי-מרפק, פרק בעל שתי עצמות מקבילות-אמה, מפרק בעל עצמות רבות וקטנות-שורש כף היד, וחמש אצבעות.
המבנה הבסיסי זהה, מה שמעיד על הורשה מאב קדמון, אבל כמה מהפרטים השתנו על ידי האבולוציה כדי לשרת תפקודים אחרים.
אצל הקופים הגפה הקדמית התארכה ליצירת יד אוחזת לצורך טיפוס על עצים.
אצל החזיר האצבע הראשונה אבדה, והאצבעות השנייה והחמישית הצטמקו.
שתי האצבעות הנותרות גדלו והתחזקו, וגידלו פרסה לתמיכה בגוף.
אצל הסוס, הגפה הקדמית הותאמה לתמיכה וריצה על ידי גידול של האצבע השלישית וגידול פרסה.
החפרפרת פיתחה זוג גפיים קדמיות קצרות ודמויות מעדר.
דוב הנמלים משתמש באצבע שלישית מוגדלת להריסת קיני נמלים.
אצל הלווייתנאים הגפיים הקדמיות נהפכו לסנפירים לצורך היגוי ושמירה על שיווי משקל בזמן שחייה.
אצל העטלף הגפיים הקדמיות נהפכו לכנפיים על ידי הארכה של ארבע אצבעות, בעוד האצבע הראשונה דמוית הוו נותרה חופשית לצורך היתלות על עצים.
אפשר לגלות איך קבוצה מסוימת של אורגניזמים התפתחו על ידי סידור רשומות המאובנים שלה ברצף כרונולוגי.
רצף כזה יכול להיקבע כי מאובנים נמצאים בעיקר בסלעי משקע.
סלעי משקע נוצרים על ידי שכבות של סחף או בוץ שנערמו זו על גבי זו, ולכן הסלע שנוצר מכיל סדרה של שכבות.
כל שכבה מכילה מאובנים האופייניים לתקופת זמן מסוימת שבה הם התאבנו.
השכבות הנמוכות מכילות סלעים ומאובנים עתיקים יותר, בעוד השכבות הגבוהות מכילות סלעים ומאובנים חדשים יותר.
ניתן לראות מתגליות המאובנים את הרצף ההתפתחותי של בעלי חיים וצמחים.
על ידי חקירת המספר והמורכבות של מאובנים שונים בשכבות שונות, הוכח כי סלעים העתיקים מכילים סוגים מעטים של אורגניזמים מאובנים, ולכולם יש מבנה פשוט יותר, ואילו הסלעים הצעירים מכילים מגוון גדול יותר של מאובנים, לעיתים קרובות עם מבנים מורכבים יותר ויותר.
במשך שנים רבות, גאולוגים יכלו רק להעריך בערך את גיל המאובנים שנמצאו בשכבות השונות.
הם עשו זאת, למשל, על ידי אמידת הזמן שלוקח לשכבה של סלעי משקע להיווצר.
מאז המצאת התיארוך הרדיומטרי, ניתן להעריך את הגילאים של המאובנים, על ידי מדידת הפרופורציות של יסודות רדיואקטיביים ויציבים בסלע נתון.
במהלך רשומות המאובנים, מינים רבים שמופיעים ברמה סטרטיגרפית מוקדמת נעלמים ברמה המשתייכת לזמן מאוחר יותר.
ממצא זה מתפרש במונחים אבולוציוניים כמציין את הזמנים שבהם המינים נכחדו.
מעבר למאובנים הרבים שנמצאו ושימשו כבסיס לתורת האבולוציה, לאחר התגבשות התורה ביצעו מספר פעמים חוקרים חיזויים שונים על בסיסה.
על פי החיזוי, מאובן המעבר אמור היה להימצא באזור הארכיפלג הארקטי הקנדי, ולאחר 5 שנים של מחקר באזור, אכן הצליחו החוקרים למצוא את מאובן המעבר שחיפשו, הוא הטיקטאליק.
ראיין ג'יימס אגולד הוא שחקן ובמאי קולנוע אמריקאי יהודי, הנודע בעיקר בזכות תפקידיו הטלוויזיוניים, בתור המורה ראיין מת'יוס בדרמת הנעורים "90210" (2008–2011), בתור המרגל טום קין בדרמת הפשע "הרשימה השחורה" (2013–2017), ובשל כיכובו בתור ד"ר מקס גודווין בדרמה הרפואית "ניו אמסטרדם" (2018–2023).
אגולד נולד בעיר לייקווד , קליפורניה שבארצות הברית, בנם של קארן (לבית בניק) וג'יימס פרדריק אגולד.
הוא ממוצא אוסטרי-יהודי (סבתו מצד אמו), גרמני וקרואטי.
אגולד סיים את לימודיו בבית הספר התיכון הקתולי סנטה מרגריטה במחוז אורנג' בשנת 2002, שם השתתף בהצגות תיאטרון רבות בבתי ספר, ולאחר מכן למד בחוג לאמנויות התיאטרון של אוניברסיטת דרום קליפורניה אותם סיים בשנת 2006.
בשנת 2006, מיד לאחר סיום לימודיו, קיבל אגולד את תפקידיו הראשונים בסדרות הטלוויזיה "אחים ואחיות", "ורוניקה מארס", "טירוף בבית" ו"קרובות".
בהמשך, היו לאגולד תפקידים מינוריים באופרת הסבון "צעירים חסרי מנוח" ברשת CBS, בסדרה הדרמה-קומית "הפמליה" ברשת HBO, בסיטקום "Out of Jimmy's Head" של Cartoon Network, עד שקיבל תפקיד קבוע בסדרה "צה!ב".
במקביל לעבודתו בטלוויזיה, אגולד הופיע לראשונה על בימת התיאטרון בהצגה "Dead End" בבימויו של ניק מרטין.
בשנת 2008, הוא החל לגלם את המורה האנגלית ראיין מת'יוס בסדרה "90210" ברשת The CW, ספין-אוף של הסדרה המצליחה "בוורלי הילס 90210",, למרות העובדה שהוא קרוב במציאות לגילם של השחקנים שמגלמים את תלמידיו, ואף צעיר מהשחקנים מאט לנטר, מייקל סטגר וטרבור דונובן.
בשנים 2014–2017 השתתף בסדרה "הרשימה השחורה", בה גילם את טום קין, בן זוגה של אליזבת' (ליז).
ב-2017 גילם את אותה דמות בתפקיד ראשי בסדרה הבת "הרשימה השחורה: גאולה".
מאז 2018, אגולד גילם את ד"ר מקס גודווין בסדרת הדרמה הרפואית "ניו אמסטרדם" של רשת הטלוויזיה "NBC".
הסדרה בוטלה לאחר חמש עונות מצליחות ב-2023.
באפריל 2025 פורסם כי אגולד מצטרף לצוות השחקנים הקבוע של פיילוט הדרמה Seven Sisters של רשת FX.
הסדרה עוקבת אחר משפחה גדולה ומלוכדת שמתחילה להתפרק כאשר אדריאן (בגילומה של אליזבת אולסן) מתחילה לתקשר עם קול שרק היא שומעת, מה שמוביל לחשיפת סודות משפחתיים ישנים.
אגלד יגלם את בעלה של אדריאן, מכור לשעבר שמדבר על עברו באופן גלוי בפודקאסט פופולרי.
היה בעבר בזוגיות עם השחקנית והדוגמנית אשלי גרין.
אגולד כותב ומלחין מוזיקה, מנגן בגיטרה ופסנתר, ושר בלהקת Eleanor Avenue.
+שנהסרטתפקידהערות2010First Datesטום2011Driving by Brailleקסנדר ווסטTrophy KidsמקסSironiaמייסון ג'ונס2012Into the Darkאדם האנט2013B-SideמייקLucky Themלוקאס סטוןBeside Still Watersדניאל2014מועדון החד-הוריות פיטרהיעלמותה של אלנור ריגבי בחור במועדון2015אבות ובנות ג'ון2016שיר אהבהליף2017Battle Scarsניקי סטיבנסLiterally, Right Before Aaronבמאי, תסריטאי ומפיק2018שחור על לבןוולטר בריצ'וויי2020אף פעם, לעיתים רחוקות, לפעמים, תמיד טד2022הבלוז של זמר הג'אז אירה2024Junctionג'ייקוב2025"הסוד של סנטה"מת'יו
גם מפיק 34 פרקים (2021–2022)2024חוק וסדרמאט רייליפרק: "Big Brother"קראפופוליס אפולודיבוב; 2 פרקים2024–הווהקרוס אד ראמזיתפקיד ראשי; 8 פרקיםSeven Sisters
ראיין דומיניק ברטרנד הוא כדורגלן עבר אנגלי ששיחק בעמדת המגן.
ברטרנד נולד בסאות'וורק, לונדון, והחל את קריירת הנוער שלו בג'ילינגהאם, לפני שחתם בצ'לסי ביולי 2005. הוא עלה ממחלקת הנוער של צ'לסי לקבוצה הבוגרת ונשלח בהשאלה למועדונים שונים בין השנים 2006–2011. את הופעת הבכורה המלאה שלו בצ'לסי הוא ערך ב-20 באפריל 2011, שש שנים לאחר שהצטרף לקבוצה, במשחק מול בירמינגהאם סיטי.
בעונת 2011/2012 חתם ברטרנד על חוזה חדש לארבע שנים בצ'לסי בתור המחליף של אשלי קול, אותו תיאר כ"מודל לחיקוי פנטסטי".
ב-19 במאי 2012, ברטרנד הפך לשחקן הראשון שערך את הופעת הבכורה שלו בליגת האלופות בגמר, כשהוא פתח בתפקיד חדש לו – קשר שמאלי, מלפני קול ששיחק מגן שמאלי; צ'לסי גברה 4–3 על באיירן מינכן בפנדלים.
במדי צ'לסי, הוא זכה בין היתר בגביע ה-FA, הליגה האירופית ובליגת האלופות.
בשנת 2005, בעודו בן 16, נרכש ברטנארד נרכש על ידי צ'לסי עבור סכום של 125 אלף פאונד והחל לשחק בקבוצת הנערים של המועדון.
לאחר מכן, במשך כ-5 שנים, הושאל לקבוצת שונות בכדורגל האנגלי.
ברטנארד ערך את הופעות הבכורה המחודשת שלו בקבוצה הבוגרת ב-20 באפריל 2011, במשחק נגד ברמינגהאם, בו הוא גם בישל שער.
במשך השנתיים הבאות, החל לשחק באופן תדיר יותר במדי הקבוצה, בעיקר כמחליף, כולל במספר ממשחקיה החשובים – גמר ליגת האלופות, משחק מגן הקהילה והסופר קאפ האירופאי.
ב-30 ביולי 2014 הושאל בפעם השביעית לסאות'המפטון, ב-2 בפברואר 2015 חתם באופן קבוע בקבוצה לארבע וחצי שנים.
ב-15 ביולי 2021 חתם בלסטר סיטי לשנתיים.
ברטנארד ערך את הופעות הבכורה שלו במדים הלאומיים במשחק ידידות נגד נבחרת איטליה, ב-10 באוגוסט 2012. מאוחר יותר, ב-11 בספטמבר 2012, נכנס כמחליף במשחק מוקדמות גביע העולם נגד אוקראינה, במה שהייתה הופעתו הראשונה במשחק רשמי.
ראיי הוא ז'אנר מוזיקלי שמקורו בעיר אוראן באלג'יריה.
כיום הסגנון נפוץ ברחבי העולם ובמיוחד בצרפת ומדינות צפון אפריקה.
מקורה של המוזיקה הוא בשירי הבדואים בסביבות העיר אוראן באלג'יר.
במחצית השנייה של המאה ה-20 שולבו אלמנטים מודרניים מהמוזיקה המערבית לתוך המוזיקה המסורתית על ידי אומנים צעירים ובכך נוצרה מוזיקת הראיי המודרנית כפי שהיא מוכרת כיום.
בהתחלת שנות השמונים הונהגו במוזיקת ראיי סינתסייזרים ותיבות מקצבים, השפעות מן הרוק, פאנק (Funk), רגאיי והדיסקו.
במגמה זו הצטיינו הזמרים והמפיקים ראשיד באבא אחמד ואחיו, פתחי באבא אחמד.
הדור הראשון של מוזיקאי ומוזיקאיות הראיי המודרניים כונה שייך ושייכה, כגון שייכה רימיטי.
הדור החדש יותר, שהחל בעיקר בסוף שנות ה-80 של המאה ה-20, מכונה "שבּ" ו"שבּה", מלשון "שבאב" (נוער), כגון שב מאמי.
בתחום הראיי פועלים עשרות אמניות ואמני ראיי בולטים, לצד מאות אמנים ידועים פחות.
שב חסני היה אחד מהאמנים הבולטים בסגנון הראיי בשנות ה-80 וה-90 של המאה ה-20. אמנים נוספים בתחום הם שב מאמי, שב נסרו, שבה זהאווניה ועוד.
גם שב חאלד נחשב למוזיקאי מצליח ביותר בז'אנר.
חאלד זכה להצלחה בינלאומית והיה הראשון לפרוץ את גבולות אלג'יריה עם מוזיקת ראיי.
להיטיו הגדולים "c'est la vie" ו"Aïcha" זכו לגרסאות כיסוי בישראל על ידי זמרים ים-תיכוניים.
ראייה מלאכותית היא תחום מחקר ופיתוח העוסק ביצירת תחליפים טכנולוגיים לתפיסה חזותית, במטרה לשקם או להחליף את כושר הראייה בקרב אנשים עם לקויות ראייה קשות, כולל עיוורון מלא.
הרעיון של יצירת תחושת ראייה באמצעים מלאכותיים נחקר עוד מהמאה ה-18, אז דווח לראשונה על הופעת רשמים חזותיים (כגון הבזקי אור) בעקבות גירוי ישיר של קליפת המוח.
לאורך השנים פותחו איברים חזותיים תותבים המיועדים לפעול באתרים שונים לאורך המסלול הראייתי – מהרשתית ועד לקליפת המוח.
תותבים אלה מסווגים לפי מיקום הפעולה: רשתיים (רשתית), עצביים (עצבי הראייה) או קורטיקליים (קליפת המוח הראייתית).
עם ההתקדמות בטכנולוגיה ובביוהנדסה, הפכה הרשתית המלאכותית לאחת מהמערכות המתקדמות ביותר בתחום זה, אם כי ניסויים קליניים והמחקר הבסיסי עדיין נמשכים.
הרעיון לשחזור ראייה באמצעות גירוי חשמלי של מערכת הראייה נוסה לראשונה כבר בשנת 1755, כאשר הרופא הצרפתי Charles LeRoy השתמש באלקטרודות סביב ראשו של אדם עיוור בניסיון לגרום לו לראות.
הנבדק דיווח על הבזקי אור, אך גם השמיע זעקות כאב.
בשנת 1929 גילה הנוירולוג והנוירוכירורג הגרמני אוטו פורסטר (Otto Foerster) כי ניתן לעורר תחושות חזותיות באמצעות גירוי חשמלי של האונה העורפית, בה מצויה קליפת המוח הראייתית.
בשנת 1933 ערכו החוקרים הגרמנים קראוס (Krause) ושֶהם (Schum) ניסוי נוסף בגירוי האונה העורפית של חולה המופוניה .
תצפיותיהם העלו כי קליפת המוח הראייתית שומרת על יכולת תפקודית גם לאחר שנים של חוסר בגירוי חזותי.
בשנת 1956 רשם האוסטרלי גראהם טאסיקר (Graham Tassicker) פטנט על מכשיר אלקטרוני ניסיוני, בו נעשה שימוש בתא סלניום רגיש לאור אשר גרם להופעת פוספנים (Phosphene) כאשר הוצב מאחורי רשתית של מטופל עיוור.
בשנות ה-60 וה-70 של המאה ה-20, חוקרים כמו בריינדלי (Brindley) ודובל (Dobelle) היו מהראשונים שפיתחו מערכות לראייה מלאכותית על ידי השתלת אלקטרודות ישירות לקליפת המוח הראייתית.
ניסויים אלה הדגימו יכולת עקבית לעורר פוספנים אצל נבדקים.
בשנת 1974 חקר אומסטו (Uematsu) את האפשרות ליצירת תותב חזותי מתקדם.
הוא הצליח לעורר אצל נבדקים פוספנים שנעו בין הבזקי אור רפרפיים לבין תבניות גאומטריות יציבות, דוגמת מלבנים.
התקדמות נוספת בתחום נבלמה למשך מספר שנים, עד לשנות ה-90, אז פריצות דרך בחומרים ביולוגיים, בטכנולוגיות ייצור מיקרוסקופיות (microfabrication), באלקטרוניקה רפואית ובשיטות ניתוח עדינות של הרשתית – הובילו להתעוררות מחודשת בתחום.
השיפורים הללו אפשרו פיתוח תותבים חזותיים מתקדמים, כולל רשתיות מלאכותיות ומזעור של מכשירים לגירוי קליפת המוח.
בשנות ה-2000 למעלה מ-20 קבוצות מחקר ברחבי העולם עסקו בפיתוח שתלי ראייה לבני אדם.
רק שניים מהמכשירים – Argus II ו־Alpha IMS – קיבלו אישור להשתלה בבני אדם.
אמנם מערכות אלה אינן מחזירות ראייה מלאה, אך הן מאפשרות שיפור תפקודי משמעותי בראייה עבור חלק מהמטופלים.
רשתית מלאכותית היא אחד מסוגי התותבים החזותיים המתקדמים ביותר, ומיועדת לשחזור תפקוד הראייה במקרים של פגיעה בקולטני האור שברשתית, כגון מחלות ניווניות תורשתיות.
קיימים שלושה סוגים עיקריים של שתלים רשתיים, המסווגים לפי מיקומם בתוך גלגל העין:
Epiretinal – על פני השטח הפנימי של הרשתית
Subretinal – בין שכבת הפוטורצפטורים לאפיתל פיגמנט הרשתית
Suprachoroidal – בין השכבה הדמית (כורואיד) ללובן העין (סקלרה)
כל השתלים הרשתיים, ללא תלות במיקומם, פועלים לפי עיקרון דומה: ראשית הן מזהות ולוכדות את התמונה "מבוססת האור".
לאחר מכן המידע עובר עיבוד והמרה לאותות חשמליים שמגרים את תאי הרשתית או את תאי הגנגליון.
התמרה זו נעשית על ידי מכשיר עיבוד חזותי או בצורת תא פוטואלקטרי.
במקרה של תא פוטואלקטרי הגירוי יכול להיות מוגבר באופן משני על מנת ליצור גירוי גדול יותר ולעבור לתאי הרשתית הנותרים הסמוכים.
הצלחת ההשתלה תלויה בתפקודו של המסלול החזותי – כלומר, היכולת של אותות גירוי לעבור דרך עצב הראייה ולהגיע לקליפת המוח הראייתית, שם מתפרשים הפוספנים כתמונה חזותית.
בשל דרישה זו, הניסויים הקליניים הראשונים של שתלים רשתיים היו למחלות שבהן קולטני האור נהרסים, אך שאר מרכיבי מערכת הראייה (כגון עצב הראייה והמוח) נותרו תקינים – לדוגמה, במחלות כמו רטיניטיס פיגמנטוזה.
שתלים אפירטינליים ממוקמים על פני השטח הפנימי של הרשתית ומגרים ישירות את תאי הגנגליון, תוך עקיפת שכבות הרשתית הפגועות.
הם כוללים מערך אלקטרודות זעירות, לרוב מפלטינה, המקובע על גבי סיליקון.
המערך מיוצב באמצעות מיקרו-נעצים ולחץ עדין של הזגוגית הפנימית של העין.
שתל כזה כולל מצלמת וידאו חיצונית הממוקמת על גבי משקפיים.
המצלמה קולטת את התמונה, מעבדת אותה ומעבירה את המידע באופן אלחוטי אל השתל באמצעות טכנולוגיית טלמטריה.
השתל מתרגם את האותות שהתקבלו לפולסים חשמליים שמגרים את תאי הרשתית.
אספקת החשמל נעשית באמצעות סלילי השראה בתדר רדיו המחוברים ללובן העין או קרני לייזר אינפרא-אדומות.
מערכת זו דורשת עיבוד תמונה מהיר במיוחד, כולל זיהוי תנועה, ניגודיות, ופרטים מרחביים, כדי למנוע השהיה (Latency) שעלולה לגרום לעיוות בתפיסה החזותית של המשתמש.
שתלי Subretinal מושתלים בחלק החיצוני של הרשתית, בין שכבת קולטני האור הפגועה לאפיתל פיגמנט הרשתית (Retinal Pigment Epithelium).
הם פועלים בסנכרון עם השכבות הפנימיות של הרשתית, ובכך מנצלים את מנגנון העיבוד הטבעי של מערכת הראייה.
השתל כולל פרוסת סיליקון דקה, שבה משולבים מיקרו-פוטו-דיודות ומערך של מיקרו-אלקטרודות (עשויות זהב או טיטניום).
כאשר אור פוגע בפוטו-דיודות, הוא מומר ישירות לגירוי חשמלי שמפעיל את תאי הרשתית – בעיקר תאים ביפולריים ותאי גנגליון – ומעביר את המידע הלאה לעצב הראייה ולמוח.
שתלים מסוג זה פועלים לרוב ללא צורך ברכיבים חיצוניים, אך במקרים מסוימים נדרש מקור אנרגיה חיצוני להגברת האות.
אחד הפיתוחים בתחום זה הוא השתל מסוג Photovoltaic retinal prosthesis, הנמצא בשלבי ניסוי קליני.
שתלים סופראכורואידליים ממוקמים בין לובן העין (Sclera) לבין דמית העין (Choroid) ומיועדים לטיפול בחולי גלאוקומה.
השתל מורכב ממערך אלקטרודות על מצע סיליקון דק ומקובע באמצעות אלקטרודות פלטינה.
שתלים אלו פועלים כמו שתלי הרשתית האחרים ומסתמכים על המסלול החזותי ותאי העצב שעדיין מתפקדים.
תותבים קורטיקליים (Cortical Implants) הם שתלים עצביים המיועדים לשחזר באופן חלקי את חוש הראייה באמצעות גירוי חשמלי ישיר של קליפת המוח הראייתית (Visual Cortex).
בניגוד לשתלים רשתיים, הפועלים ברמת העין ועצב הראייה, תותבים קורטיקליים עוקפים את מרבית המסלול החזותי הפגוע ומעוררים את המוח באופן ישיר.
לפיכך, גישה זו עשויה לספק פתרון גם עבור אנשים הסובלים מעיוורון, נזק מוחלט לעין או לעצב הראייה, ולא רק ממחלות רשתית.
במערכת זו מושתלות אלקטרודות זעירות באזור קליפת המוח האחורית, בה מתבצע עיבוד ראשוני של מידע חזותי.
גירוי חשמלי של אלקטרודות אלו גורם למטופלים לחוות פוספנים, אשר משמשים כבסיס ליצירת תפיסה חזותית.
עם זאת, יש צורך ביחידה חיצונית לקליטת האות ועיבודו מאחר שראייה תקינה מערבת רשת מורכבת של אזורים קורטיקליים נוספים, הגירוי הישיר של קליפת הראייה לבדו אינו יוצר תמונה שלמה וברורה.
מערכת תותבת חזותית קורטיקלית טיפוסית כוללת מצלמת וידאו זעירה המשולבת במשקפיים, יחידת עיבוד אותות (הפועלת בדומה לרשתית), ומערך של מיקרו-אלקטרודות מושתלות במוח.
המצלמה קולטת את התמונה, ממירה אותה לאות חשמלי באמצעות מקודד, והאות מועבר לאלקטרודות בקליפת הראייה המעוררות את פעילות הנוירונים המקומיים.
הגישה הקורטיקלית כרוכה באתגרים רפואיים וטכנולוגיים משמעותיים.
המרחק הפיזי בין האלקטרודות לרקמת המוח מחייב שימוש בעוצמות זרם גבוהות יחסית, העלולות לגרום לנזק לרקמות סמוכות.
בנוסף, ההבנה המדעית של האופן שבו המוח מקודד היבטים מורכבים של ראייה — כגון צבע, עומק ותנועה — עדיין מוגבלת.
עקב קשיים אלו, ניסיונות של פיתוח שתלים קורטיקליים הניבו תוצאות חלקיות בלבד, ורבים מהמחקרים בתחום נתקלו במגבלות טכנולוגיות ובסיכוני בטיחות שגרמו לחוקרים לנטוש את הפיתוח.
גישה נוספת לטיפול בעיוורון הנובע מפגיעה ברשתית היא גישה ביוטכנולוגית.
שיטה אחת מבוססת על הזרקת גורמים המעודדים יצירת חלבונים רגישים לאור (אופטוגנטיקה).
שיטה נוספת היא ריפוי גנטי, המיועדת לטיפול בליקויים בביטוי חלבונים הקשורים למסלול ה-phototransduction.
גישה זו נשענת על ההבנה שרבים מגורמי לקות הראייה נובעים מבעיות בביטוי חלבוני.
ראיין ג'יימס אנדרסון הוא כדורסלן אמריקאי המשחק בעמדת הפאוור פורוורד כ"סטרץ' פור", הודות לקליעתו הטובה מעבר לקשת השלוש.
אנדרסון נולד בסקרמנטו, בירת קליפורניה, ב-1988. לאחר לימודיו התיכוניים בחר אנדרסון לשחק עבור אוניברסיטת קליפורניה בברקלי, במדיה הפך במהרה לשחקן מוביל.
הוא שימש כשחקן פותח כבר בעונתו הראשונה, במהלכה קלע 16.3 נקודות בממוצע למשחק.
בעונתו השנייה השתפר אנדרסון, והיה הקלע המוביל בחטיבתו (Pac-10), שכללה כוכבי מכללות כגון קווין לאב ואו.
מאיו, כשקלע 21.6 נקודות למשחק.
בסיום אותה עונה, בה קבוצתו כשלה להעפיל לטורניר אליפות המכללות, העמיד עצמו אנדרסון לבחירה בדראפט ה-NBA.
אנדרסון נבחר בבחירה ה-21 בדראפט 2008 על ידי הניו ג'רזי נטס.
לקראת סוף עונת הרוקי שלו קודם אנדרסון לעמדת הפאוור פורוורד הפותח של הקבוצה, תפקיד אותו מילא עד סוף העונה.
בסיום עונתו הראשונה עם הנטס נשלח אנדרסון בטרייד לאורלנדו מג'יק, יחד עם וינס קרטר, בתמורה לקורטני לי, רייפר אלסטון וטוני באטי.
בשתי עונותיו הראשונות באורלנדו עלה אנדרסון כמחליף, אך בעונת הוא ניצל את עזיבתו של רשארד לואיס, פתח בחמישיית הקבוצה והעמיד ממוצעים של 16.1 נקודות ו-7.7 ריבאונדים למשחק.
השיפור החד שהציג אנדרסון במשחקו באותה עונה זיכה אותו בפרס השחקן המשתפר של העונה.
ביולי 2012 אישר אנדרסון עסקת "חתום ושלח" (Sigh-and-trade), במסגרתה חתם על חוזה חדש ל-4 עונות באורלנדו והועבר מיידית לניו אורלינס הורנטס, בתמורה לסנטר גוסטבו איון.
בעונות - המשיך אנדרסון להציג יכולת טובה, ובדצמבר 2013 אף קלע שיא קריירה של 36 נקודות בניצחון קבוצתו על שיקגו בולס.
כחודש לאחר אותו משחק, ב-3 בינואר 2014, סבל אנדרסון מפציעה בצווארו לאחר שהתנגש עם ג'רלד וולאס במהלך משחק נגד בוסטון סלטיקס.
הטיפול בפציעה כלל ניתוח בצוואר, שבגינו החמיץ אנדרסון את המשך עונת 2013/14. לאחר שהחלים לחלוטין מהפציעה, שב אנדרסון למשחק הפתיחה של עונת נגד אורלנדו מג'יק, ואף הצטיין כשקלע 22 נקודות מהספסל.
לקראת עונת חתם אנדרסון על חוזה לארבע עונות ביוסטון רוקטס, עבור כ-80 מיליון דולר.
במהלך עונת איבד את מקומו בחמישייה הפותחת לפי ג'יי טאקר, וקלע לאורך העונה 9.3 נקודות למשחק בלבד.
בפלייאוף של אותה עונה העפיל עם יוסטון לשלב גמר המערב, אך מיעט לקבל דקות משחק והשתתף ב-11 בלבד מתוך 17 המשחקים של קבוצתו.
ב-31 באוגוסט 2018 נשלח בטרייד לפיניקס סאנס, יחד עם דיאנטוני מלטון, בתמורה לברנדון נייט ומרקיז כריס.
ב-7 בפברואר הועבר בטרייד למיאמי היט, בתמורה לוויין אלינגטון וטיילר ג'ונסון.
לכל אורך עונת שותף ב-25 משחקים בלבד, וקלע 2.5 נקודות ב-12.9 דקות בממוצע למשחק.
ביולי 2019 שוחרר אנדרסון מהקבוצה.
בספטמבר 2019 חתם על חוזה בלתי-מובטח ביוסטון רוקטס, בה שיחק בעבר בין השנים 2016–2018. ב-18 בנובמבר 2019, לאחר שני משחקים בלבד, שוחרר מהקבוצה.
חברתו של אנדרסון, הדוגמנית ומתמודדת סדרת "הרווק" ג'יה אולמנד, שמה קץ לחייה באוגוסט 2013. אנדרסון מצא את אולמנד בדירתם שבניו אורלינס במצב קריטי לאחר שניסתה להתאבד, ולאחר יומיים של ניסיונות לייצב את מצבה נקבע מותה.
ראיין אלכסנדר חזקיה אדליי הוא כדורגלן אמריקאי-ישראלי המשחק בעמדת הבלם בקבוצה האמריקאית אטלנטיק סיטי.
אדליי נולד וגדל בארצות הברית לאב ניגרי שהתגייר, ולאם יהודייה מקונטיקט.
אדליי התחיל את הקריירה שלו בקבוצות הכדורגל של מכללת דוידסון ואוניברסיטת קרוליינה הצפונית בצ'אפל היל.
לאחר שסיים את לימודיו במכללה שיחק בקרוליינה דינמו וג'רזי אקספרס.
בקיץ הגיע לישראל כשנכלל בסגל ארצות הברית למשחקי המכבייה ה-18. במהלך הטורניר התרשם מיכולתו גיא עזורי מאמן הפועל באר שבע, ואדליי חתם במועדון ואף קיבל אזרחות ישראלית.
ב-18 באוגוסט 2009 ערך אדליי את הופעת הבכורה שלו בהפועל באר שבע, בהפסד 0–1 להפועל פתח תקווה במסגרת גביע הטוטו.
ב-15 באוקטובר 2009 התמוטט אדליי במהלך אימון הקבוצה וכעבור כמה ימים הצטרף לאימונים, אך התקשה להשתלב בהרכב הקבוצה.
ב-5 בדצמבר 2009 ערך את הופעת הבכורה שלו בליגת העל, בניצחון 0–2 על הפועל פתח תקווה.
ב-17 באפריל 2010 הבקיע את שער הבכורה שלו בקבוצה, בניצחון 0–4 נגד מכבי נתניה.
בשתי העונות שלאחר מכן השתלב אדליי בהרכב הקבוצה, אך בעונת חלה ירידה במעמדו והוא חתם בהפועל אשקלון מהליגה הלאומית.
תום עונת ירדה אשקלון לליגה א' ואדליי חזר לארצות הברית וחתם בפורט לודרדייל סטרייקרס מה-NASL.
ב-31 ביולי 2015 חזר לישראל וחתם בהפועל ירושלים מהליגה הלאומית.
בתום עונה אחת חזר לארצות הברית וחתם בקבוצת פיטסבורג ריברהאונדס.
קראסנוסלסקי הוא שמה של נפה בדרום העיר סנקט פטרבורג מזרחית לנפת ארמונות פיוטר הגדול.
המחוז המוניציפלי מדשאות האורן (סוסנובאיה פוליאנה)
גונזלבס הוא קצין בדימוס בדרגת מייג'ור גנרל בצבא ארצות הברית.
גונזלבס נולד בקולורדו ספרינגס וגדל בפורט קרסון בקולורדו.
ב-1984 סיים תואר ראשון בניהול באוניברסיטת אריזונה והתגייס לצבא ארצות הברית.
שירת כמפקד מחלקת טנקים, מפקד מחלקת מרגמות, סגן מפקד פלוגה וקצין לוגיסטי בגדוד הרביעי של רגימנט השריון ה-40 בדיוויזיית הרגלים הרביעית.
בשנים 1989–1991 הוצב בבמברג שבגרמניה המערבית כקצין אג"ם ומפקד פלוגת מפקדה בגדוד השלישי של רגימנט השריון ה-35. בתקופה זו נשלח עם יחידתו ללחימה במלחמת המפרץ.
שירת כקצין כוח אדם בחטיבה השנייה של דיוויזיית הרגלים השלישית, קצין אג"ם וסגן מפקד הגדוד הרביעי של רגימנט השריון ה-64. השתתף במבצע שועל המדבר.
ב-2002 מונה למפקד כוח המשימה הראשון של רגימנט השריון ה-66 בדיוויזיית הרגלים הרביעית, ולחם עמו במלחמת עיראק.
בשנים 2008–2010 שירת כמפקד החטיבה השנייה בדיוויזיית הפרשים הראשונה והוצב עמה במחוז כירכוכ שבעיראק.
תפקידים נוספים אותם מילא הם קצין המבצעים של הקורפוס הרב-לאומי בעיראק, עוזר למפקד כוחות ארצות הברית בעיראק, עוזר מפקד פיקוד הכוחות המשותפים.
ב-2011 מונה לסגן מפקד לתמרון של דיוויזיית הרגלים הרביעית ובמהלך תפקיד זה קודם לדרגת בריגדיר גנרל.
במאי 2013 מונה לראש מחלקת מבצעים, כשירות וניידות באגף המבצעים של הצבא.
במאי 2015 מונה למפקד דיוויזיית הרגלים הרביעית ושירת בתפקיד עד אוגוסט 2017. בתפקידו הבא נקבע שישרת כסגן מפקד הקורפוס השלישי.
קידומו הושהה בעקבות פתיחת חקירה להתנהגות לא הולמת.
בינואר 2018 בוטל קידומו לדרגת לוטננט גנרל והוא קיבל נזיפה על התנהגותו.
במאי 2018 פרש מהשירות הצבאי.
גונזלבס נשוי לג'נט ואב לשניים.
הוא בעל תואר שני בלימודי ביטחון לאומי ואסטרטגיה ממכללת המלחמה הלאומית.
ראיי בנג'מין הוא אצן אמריקאי, אלוף אולימפי (פריז 2024), סגן סגן אלוף אולימפי (טוקיו 2020), אלוף עולם (טוקיו 2025), סגן אלוף עולם (דוחה 2019) בריצת 400 מטר משוכות.
שיאו האישי בריצה זו (46.17 שניות), מדרג אותו שני בכל הזמנים.
בנג'מין נולד וגדל במאונט ורנון שבמדינת ניו יורק, בן להורים מאנטיגואה וברבודה.
אביו היה שחקן קריקט בנבחרת איי הודו המערבית.
על אף היותו בעל אזרחות אמריקאית התחרה בנג'מין לאורך השנים עבור אנטיגואה וברבודה, בין השאר באליפות העולם באתלטיקה לנוער ב-2013 ובמשחקי הקריביים (CARIFTA) ב-2015. לקראת אולימפיאדת ריו דה ז'ניירו הוצע לו לייצג את המדינה במשחקים האולימפיים אך הוא ויתר לצורך תקופת החלמה מפציעה.
בנובמבר 2016 העניקה התאחדות האתלטיקה של אנטיגואה וברבודה רשות לבנג'מין להתחרות במדי ארצות הברית, ומאוקטובר 2018 הוא זכאי לכך מבחינת התאחדות האתלטיקה הבינלאומית.
בתקופת לימודיו בתיכון קבע זמן של 49.97 שניות בריצת 400 מטר משוכות, תוצאה המהווה שיא אמריקאי לתיכונים.
ב-2016 החל ללמוד ולהתחרות במסגרת אוניברסיטת קליפורניה בלוס אנג'לס, ב-2017 סיים שני באליפות המכללות בריצת 400 מטר משוכות בתוצאה של 48.33 שניות.
ב-2018 עבר לאוניברסיטת דרום קליפורניה.
באליפות ארצות הברית באתלטיקה באולם למכללות שנערכה במרץ 2018 קבע בריצת שליחים 4x400 מטר ביחד עם חבריו לאוניברסיטה מייקל נורמן, זאק שיניק וריקי מורגן, שיא עולם באולם של 3:00.77 דקות.
כמו כן הוא זכה באליפות במדליית זהב בריצת 200 מטר.
באליפות המכללות שנערכה ביוני הוא זכה במדליית זהב בריצת 400 מטר משוכות בתוצאה של 47.02 שניות, שדירגה אותו שני בכל הזמנים לאחר שיאן העולם קווין יאנג (46.78 שניות) ויחד עם אדווין מוזס באותה העת.
באותו חודש, התחרה בנג'מין לראשונה בתחרות מסבב ליגת היהלום.
הייתה זו התחרות בפריז, בה סיים במקום השני בריצת 200 מטר בשיא אישי חדש של 19.99 שניות.
חודש לאחר מכן, סיים שוב במקום השני בריצת 200 מטר, בתחרות ליגת היהלום בלוזאן, בתוצאה של 20.16 שניות.
בתחרות שנערכה בשארלוט באפריל, סיים בנג'מין במקום השני בריצת 400 מטר בשיא אישי חדש של 44.31 שניות.
חודש לאחר מכן, בתחרות ליגת היהלום בשנגחאי, התחרה לראשונה נגד עבד א-רחמאן סמבא, הממוקם מקום אחד לפני בנג'מין ברשימת המהירים בכל הזמנים, וסיים במקום השני בתוצאה של 47.82 שניות.
סמבא, שעקף את בנג'מין 50 מטר לסיום, ניצח בשיא תחרות חדש של 47.27 שניות.
באותו חודש התחרה גם בליגת היהלום בסטוקהולם, הפעם בריצת 400 מטר, וסיים שני בתוצאה של 45.13 שניות.
בחודש יוני התחרה פעמיים נוספות בריצת 400 מטר משוכות בסבב ליגת היהלום, האחת ברומא, בה ניצח בתוצאה של 47.58 שניות, והשנייה בסטנפורד, אותה ניצח בשיא תחרות חדש של 47.16 שניות, תוצאה שהיוותה את תוצאת השנה בעולם.
בגמר סבב ליגת היהלום שנערך בציריך, בנג'מין התחרה לראשונה נגד קרסטן ורהולם מנורווגיה.
בנג'מין סיים שני בשיא אישי חדש של 46.98 שניות, שמיקם אותו באותה עת במקום השלישי בכל הזמנים ביחד עם עבד א-רחמן סמבא, בעוד שורהולם, שסיים ראשון, קבע שיא אירופאי ושיא ליגת יהלום חדש של 46.92 שניות, שמיקם אותו במקום השני בכל הזמנים.
באליפות העולם שנערכה בדוחה, קטר באוקטובר 2019 זכה בנג'מין בשתי מדליות, זהב וכסף.
מדליית זהב בריצת שליחים 4x400 מטר ביחד עם פרד קרלי, מייקל שרי ווויל לונדון בתוצאה של 2:56.69 דקות, לפני ג'מייקה (2:57.90 דקות) ובלגיה (2:58.78 דקות).
מדליית כסף בריצת 400 מטר משוכות בתוצאה של 47.66 שניות, אחרי קרסטן ורהולם (47.42 שניות) ולפני עבד א-רחמאן סמבא מקטר (48.03 שניות).
באולימפיאדת טוקיו זכה במדליית כסף, בשיא אישי של 46.17 שניות, טוב יותר בכחצי שנייה משיא העולם עד לאותה ריצה.
הוא הגיע אחרי קרסטן ורהולם שקבע שיא עולם של 45.94 שניות ולפני אליסון דוס סנטוס מברזיל (46.72 שניות).
באולימפיאדת פריז זכה בשתי מדליות זהב, בריצת 400 מטר משוכות בתוצאה של 46.46 שניות לפני קרסטן ורהולם (47.06 שניות) ואליסון דוס סנטוס (47.26 שניות) ובריצת שליחים 4x400 מטר ביחד עם כריסטופר ביילי, ורנון נורווד וברייס דידמון בשיא אולימפי של 2:54.43 דקות, לפני בוטסואנה (2:54.53 דקות) והממלכה המאוחדת (2:55.83 דקות).
באליפות העולם שנערכה בטוקיו בספטמבר 2025 זכה במדליית זהב בריצת 400 מטר משוכות בתוצאה של 46.52 שניות, לפני אליסון דוס סנטוס (46.84 שניות) ועבד א-רחמן סמבא מקטר (47.06 שניות).
ראיין S-C הוא מטוס קל, ספורטיבי, חד-מנועי, מתוצרת יצרנית המטוסים האמריקאית ראיין איירונאוטיקל קומפני אשר יוצר בארצות הברית.
הטיסה הראשונה התבצעה בשנת 1937.
בדגמי "ראיין S-C" תצורת כן הנסע קבועה (לא מתקפל).
"S-C" (מאוחר יותר היה קרוי "S-C-M") אב טיפוס אשר הורכב מנוע 4 צילינדרים בטור, המפיק 150 כ"ס, מנוע מסוג "Menasco Pirate" .
"S-C-W" - הורכבו מנועים כוכבים מסוג "Warner Scarab" , 7 צילינדרים המספקים 145 כ"ס (יוצרו 12 יחידות).
"L-10" (המטוס היה בשרות חילות האוויר של צבא ארצות הברית משנת 1942).
ראיין YO-51 דרגון פליי היה מטוס ריגול חד-מנועי, דו-מושבי, מתוצרת יצרנית המטוסים האמריקאית ראיין איירונאוטיקל קומפני אשר יוצר בארצות הברית בשנת 1930 עבור הגיס האווירי של צבא ארצות הברית.
שני מושבים (טייס + סייר אוויר).
בדגמי "ראיין YO-51 דרגון פליי" הורכב מנוע רדיאלי 9 צילינדרים, המפיק 440 כ"ס ב-2,300 סל"ד מסוג "Pratt & Whitney R-985 Wasp Junior" מודל "21 Wasp"
תצורת כן הנסע קבועה (לא מתקפל).
דגמי "ראיין YO-51 דרגון פליי" היו בשרות מבצעי עד אוקטובר 1941, ואז הועברו לירידי אוויר מסחריים.
ראיין AQM-91 פיירפליי הוא כלי טיס בלתי מאויש (כטב"מ) מתוצרת ראיין איירונאוטיקל קומפני האמריקאית.
הכטב"מ פותח בתקופת מלחמת וייטנאם לביצוע טיסות מעל הרפובליקה העממית של סין, למטרות סיורי אוויר ("Aerial reconnaissance" ).
טיסת הבכורה נערכה בספטמבר 1968.
טיסות הבדיקה של ה-"ראיין AQM-91 פיירפליי" בוצעו מעל דרום-מערב ארצות הברית.
"ראיין AQM-91 פיירפליי" היה משוגר ממטוס תובלה מדגם "לוקהיד 130DC הרקולס" ("Lockheed DC-130" ).
המנוע שהורכב בדגם, נבנה על החלק העליון של גוף המטוס כדי להקטין את שטח חתך מכ"ם שלו ואת החתימה האינפרא - אדומה ("Infrared signature" ) כפי שמוצג על הקרקע, כמו גם שני זנבות תאומים בעלי כיוון פנימי כדי להסתיר את זרם המפלט.
גוף ה"ראיין AQM-91 פיירפליי" נבנה עם תחתית שטוחה.
כלי הטיס נבנה באמצעות אחוז גבוה של חומרים מורכבים מפלסטיק (חומר מרוכב).
לקצות הכנפיים המובילים נבנו משולשים של חומר סופג מכ"ם.
מנוע מסוג "טורבוג'ט" ("Turbojet" ) מתוצרת ג'נרל אלקטריק סוג מנוע "General Electric J97" טיפוס מנוע "YJ97-GE-3".
למנוע הדגם פליטה מנוע מעורבב עם אוויר קריר כדי להפחית את החתימה האינפרא אדומה שלה.
לדגם מערכת טייס אוטומטי של ניווט מדויק, מטען סיור, מערכת הרס עצמי, כדי להבטיח שהציוד הרגיש שלו לא ייפול לידיים של האויב, והיה עליו לשאת אמצעי-נגד אלקטרוניים כדי לשפר עוד יותר את שרידותו.
מערכת ההדרכה נועדה לספק דיוק של ניווט עם שגיאה של לא יותר מחצי אחוז.
בכתב"מ הורכבה מצלמה "Aek KA-80A" אופטית מסוג "Optical Bar Camera" (הכתב"מ יכול היה לשאת בנוסף מצלמה תרמוגרפית ("Thermographic camera" ומודיעין אותות).
מצלמות ה"ראיין AQM-91 פיירפליי" מכסים אזור של: 1,720 מייל (אורך) ו-43 מייל (רוחב).
ראייה אסטרונומית מתייחסת לכמות הטשטוש והנצנוץ של עצמים אסטרונומיים כמו כוכבים עקב זרימה ערבולית באטמוספירה של כדור הארץ, שגורמת לשינויים במקדם השבירה האופטי.
תנאי הראייה האסטרונומית בלילה נתון במקום נתון מתארים עד כמה האטמוספירה של כדור הארץ מעוותת את תמונות הכוכבים כפי שהן נראות דרך הטלסקופ.
אף על פי שהמונח ראות אסטרונומית (sight) היה יכול להתאים יותר, המונח ראייה (seeing) משמש למונח.
מדידת הראייה הנפוצה ביותר היא רוחב חצי מקסימום (FWHM) של העוצמה האופטית על פני "הדיסק הרואה" (פונקציית התפשטות הנקודה להדמיה באטמוספירה.
רוחב חצי מקסימום של פונקציית התפשטות הנקודה הוא הרזולוציה הזוויתית הטובה ביותר שניתן להשיג באמצעות טלסקופ אופטי בתמונה עם חשיפה ארוכה, ומתאימה ל-FWHM של הגוש המטושטש שנראה כאשר התבוננות במקור דמוי נקודה (כגון כוכב) דרך האטמוספירה) גודל הדיסק הרואה נקבע על ידי תנאי הראיה בזמן התצפית.
התנאים הטובים ביותר לתת בקוטר דיסק רואים של ~ 0.4 שניות קשת ונמצאים בבית בגובה מצפי באיים קטנים כגון מאונה קיאה או לה פלמה.
על מנת להתגבר על בעיות בראייה אסטרונומית משתמשים לעיתים קרובות באופטיקה אדפטיבית בטלסקופים אופטיים גדולים.
ראיין אנתוני גוזמן הוא שחקן ודוגמן אמריקאי.
אביו, רמון גוזמן, היגר לארצות הברית ממקסיקו.
אמו, ליסה (לבית הדסון), נולדה בקליפורניה.
בהמשך עברה משפחתו לעיר הולדתה של אמו, סקרמנטו, שם סיים את לימודיו בבית הספר התיכון ווסט קמפוס בשנת 2005 ובהמשך למד במכללת סיירה.
אחיו הצעיר, סטיבן, שיחק בייסבול בקולג' עד שנאלץ לפרוש בעקבות פציעה.
לפני ששיחק באופן מקצועי, היה גוזמן דוגמן.
הוא היה חתום בסוכנות הדוגמנים וילהלמינה.
הוא קיבל תפקיד ראשי בסרט "סטפ אפ 4: מהפכה", למרות שלא הייתה לו הכשרה רשמית בריקוד.
הוא שיחק גם בסרט ההמשך "סטפ אפ 5".
תפקידו הראשון בסדרת טלוויזיה היה ב"גיבורים: התחייה" ברשת NBC.
בשנת 2015 שיחק לצד ג'ניפר לופז במותחן האירוטי השכן ממול.
בשנת 2018 הוא הצטרף לעונה השנייה של סדרת הטלוויזיה "מוקד 911" בתפקיד הכבאי אדמונדו "אדי" דיאז.
לגוזמן וארוסתו, השחקנית הברזילאית קריסטי אן, בן שנולד ב-2019 ובת שנולדה ב-2021.
שנה סדרה תפקיד הערות2013Ladies' Man: A Made Movieברטסרט טלוויזיה של MTV 2013–2014 שקרניות קטנות ג'ייק תפקיד חוזר; 9 פרקים 2015–2016 גיבורים: התחייה (אנ') קרלוס גוטיירז תפקיד ראשי; 13 פרקים 2016 Notorious ריאן מילס תפקיד ראשי; 10 פרקים 2018–הווה מוקד 911 אדמונדו 'אדי' דיאז תפקיד ראשי (עונה 2–הווה)
ראייה מרחוק היא מושג מתחומי הפנטזיה והמיסטיקה, שמשמעו יכולת להשיג מידע על אובייקט, אדם, מקום או אירוע פיזי באמצעות תפיסה על-חושית.
אדם שנחשב כבעל ראייה מרחוק מתואר כ-"Clairvoyant" ("מי שרואה בבירור").
מוטיב הראייה מרחוק נפוץ בתרבויות אמריקה הקדומות, בספרות פנטזיה, במופעי בידור וכו'.
אין ראיות מדעיות לכך שישנם במציאות אנשים בעלי יכולת ראייה מרחוק.
אישים שטענו כי יש להם יכולת ראייה מרחוק
מרתה לואיז, נסיכת נורווגיה (1971–)
ראיין או'שונסי הוא זמר-יוצר ושחקן אירי.
הוא גילם את מארק האלפין בסדרת הטלוויזיה הפופולרית Fair City במשך תשע שנים (2001–2010).
בינואר 2012 הוא הופיע בעונה הראשונה של The Voice of Ireland ובמאי 2012 הוא השתתף בעונה השישית של Britain's Got Talent והגיע למקום החמישי בגמר.
הוא ייצג את אירלנד באירוויזיון 2018 עם השיר "Together" והגיע למקום ה-16 בגמר.
ראיין נולד בשנת 1992 בלוקשיני, כפר קטן בצפון מחוז דבלין, אירלנד.
יש לו אח גדול בשם גרהאם ואחות בשם אפריל.
דודו גארי או'שונסי ייצג את אירלנד באירוויזיון 2001 עם השיר "Without Your Love".
ראיין למד במכון הטכנולוגי של דבלין (DIT), וכן עבר קורס מוזיקה במסגרת BIMM (המכון למוזיקה מודרנית בריטית ואירית) בדבלין, אירלנד.
הוא מתאר את עצמו כ"זמר רב-גוני".
הוא הצטרף לבית הספר למשחק בילי בארי כשהיה בן 4, ומאמין ששם למד את אומנותו.
הוא מנגן בגיטרה, פסנתר וסקסופון, תוך כדי הפקה וכתיבה עבור אמנים שונים.
או'שונסי שיחק בתפקיד מארק האלפין, בנם הצעיר של מרטי האלפין (בגילומו של פול לי) וטס חלפין (בגילומה של סבינה ברנן) בסדרת הסבון האירית הוותיקה Fair City.
משפחת האלפין הוצגה בהדרגה בתחילת שנות האלפיים.
או'שונסי הוכנס לסדרה בגיל 9 כשחקן ילד המגלם את מארק.
היו לו שני אחים בסדרה, האח דמיאן שגילם מקלין בורק והאחות לורה האלפין שגילמה ליאנה אוקליירי.
בסדרה, אמו טס הופכת לקורבן של אלימות במשפחה ובסופו של דבר בעלה מרטי חונק אותה למוות ואז מתאבד לאחר שהרג אותה.
הילדים מארק, דמיאן ולורה כעת יתומים, אך ממשיכים להופיע בסדרה.
או'שונסי המשיך לשחק בתפקיד מארק האלפין בסדרה במשך תשע שנים בין השנים 2001 ל-2010, אז פרש בגיל 18. הוא הוחלף בסדרה על ידי השחקן קאל קניאלי שהמשיך בתפקיד מארק הלפין, מכיוון שאו'שונסי אמר שהוא צריך להפסיק והעדיף להמשיך בקריירה מוזיקלית לאחר תשע שנים שהופיע בסדרה.
בהופעות הדו-קרב שהוקלטו בנובמבר 2011 ושודרו בפברואר 2012, קנדי העמיד אותו מול חברו לקבוצה קולין הנד.
שניהם ביצעו את "One" של U2 כשקנדי בחר בראיין ושלח אותו לשלב ההופעות החיות.
ביום הראשון של ההופעות החיות, ששודר ב-4 במרץ 2012, הוא ביצע את "Baby" של ג'סטין ביבר, אך הודח בהצבעה פומבית וסיים במקום 23/24 בתוכנית.
לאחר סבבי הדו-קרב וטרם שלב ההופעות החיות של The Voice of Ireland, או'שונסי נבחן לתוכנית Britain's Got Talent.
הוא ביצע שיר שכתב בשם "No Name".
ההשראה מאחורי השיר הייתה ילדה שהוא היה מאוהב בה.
הוא קיבל "כן" משלושת השופטים, סיימון קאוול, אלישה דיקסון ודייוויד ואליאמס.
האודישן שודר לאחר הדחתו מ-The Voice of Ireland.
באותה תקופה או'שונסי חתם חוזה בחברת התקליטים יוניברסל רקורדס.
שבוע לפני שלב ההופעות החיות של The Voice of Ireland, נערכו השיחות חזרה לאודישן נוסף של Britain's Got Talent.
השופטים עמדו להעביר את או'שונסי להופעות החיות, אך בשל מקומו בהופעות החיות ב-The Voice of Ireland והחוזה עם יוניברסל, הוא נפסל.
מאוחר יותר הוכרז כי או'שונסי יופיע בחצי הגמר של Britain's Got Talent לאחר ששוחרר מחוזהו ביוניברסל.
הוא הופיע בחצי הגמר האחרון בו ביצע שיר מקורי נוסף בשם "First Kiss".
הוא קיבל את מרב הקולות ונשלח אוטומטית לגמר.
בגמר הוא ביצע את "No Name" בפעם השנייה והגיע למקום החמישי בתחרות, עם 4.8% מהקולות.
ב-19 במאי 2012 פורסם כי או'שונסי חתם על חוזה תקליטים עם סוני מיוזיק.
הסינגל הראשון שלו "No Name" יצא לאור ב-5 באוגוסט, והוא הוציא את המיני-אלבום הראשון שלו, Ryan O'Shaughnessy, ב-13 באוגוסט 2012. המיני-אלבום מכיל שישה שירים שכולם נכתבו על ידי או'שונסי עצמו, ביניהם השיר "First Kiss", אותו ביצע ב-Britain's Got Talent.
ב-10 באוגוסט 2012 הופיע בעיר הולדתו, פגש את המעריצים וחתם על עותקים של המיני-אלבום שלו.
ב-23 באוגוסט הוא ביצע את "No Name", סינגל הבכורה שלו, בשידור חי בתוכנית הבוקר "This Morning".
ב-30 באוגוסט הוא הודיע על פרטי סיבוב ההופעות הראשון שלו בבריטניה, והופיע ב-11 מועדים לאורך אוקטובר 2012.
בשנת 2015 הוציא או'שונסי שני סינגלים, "Fingertips" ו-"Evergreen".
בתחילת 2016 הוא הוציא סינגל נוסף, "She Won't Wait".
לאחר מכן החל או'שונסי לעבוד על אלבום הבכורה שלו, שיצא לאקרנים ביולי 2016.
ביולי 2013 הוכרז כי או'שונסי יהיה אחד האמנים שישתתפו בתחרות כתיבת השירים האירית החדשה "The Hit", בה יתחרה מול המדריך שלו ב-The Voice, בריאן קנדי.
בתוכנית, ששודרה ב-2 באוגוסט 2013, השתתפו שישה כותבי שירים שהגישו את שיריהם לכל זוג אמנים.
בשלב הראשון כל אמן היה צריך לבחור שניים מתוך ששת השירים.
או'שונסי בחר בשיר בשם "Blush" מאת גאווין דויל ו-"" מאת מארק גרהאם ופרנסס מיטשל.
או'שונסי בחר להוציא לאור כסינגל את השיר "" ונכנס לקרב המצעדים נגד קנדי.
או'שונסי ניצח בקרב המצעדים והסינגל שלו הגיע למקום השלישי במצעד הסינגלים האירי, כשהוא מנצח את השיר "Try" של קנדי שהגיע למקום ה-15.
ב-30 באוגוסט 2013, או'שונסי, יחד עם ארבעת זוכי קרבות המצעדים האחרים, חזרו לבצע את שיריהם בשידור חי ב-O2 בגמר הגדול עם תזמורת הקונצרטים של RTÉ .
בשנת 2015 הקים או'שונסי את חברת התקליטים Bayview Records הממוקמת בדבלין.
ב-31 בינואר 2018 נבחר או'שונסי כנציג האירי באירוויזיון 2018 עם השיר "Together".
את השיר כתב או'שונסי יחד עם מארק קפליס ולורה אליזבת יוז.
השיר והאמן נבחרו באופן פנימי בינואר 2018 על ידי השדר האירי רדיו טלפיש ארן (RTÉ) לייצג את המדינה באירוויזיון 2018 בליסבון, פורטוגל.
או'שונסי העפיל לגמר, לאחר שסיים במקום השישי בחצי הגמר הראשון עם 179 נקודות, והייתה זו הפעם הראשונה שאירלנד העפילה לגמר מאז אירוויזיון 2013 עם ראיין דולן.
השיר של אירלנד באותה שנה עמד במחלוקת.
במהלך השידור הסיני של חצי הגמר הראשון ב-Mango TV , השיר האירי נחתך מהשידור, גם בעת התקציר של כל 19 השירים.
השיר של או'שונסי צונזר כיוון ששני רקדנים גברים רקדו יחד על הבמה.
בשל זאת, איגוד השידור האירופי סיים את השותפות עם השדר הסיני והסביר כי הצנזורה "אינה תואמת את ערכי האוניברסליות והכוללניות של ה-EBU ואת המסורת הגאה שלה לחגוג את השונות באמצעות מוזיקה".
סיום השותפות הביא לאיסור על שידור חצי הגמר השני והגמר הגדול במדינה.
דובר חברת האם של השדרן, Hunan TV, אמר כי הם "לא היו מודעים" לעריכות שנעשו בשידור.
באוקטובר 2018 הופיע או'שונסי בקליפ של שיר אירוויזיון הילדים האירי "IOU", בביצוע טיילור היינס.
או'שונסי גילם את דמות האב בסרטון וניב קבאנה, זוכת אירוויזיון 1993, גילמה את דמות האם.
ב-18 במאי 2021, RTÉ הודיעה כי או'שונסי יהיה הדובר האירי בגמר אירוויזיון 2021, ויגיש את הניקוד של חבר השופטים האירי.
שם פרטי האלבום Back to Square One יצא לאור: 11 בנובמבר 2016
שם פרטי האלבום מיקומי שיא אירלנד בריטניה Ryan O'Shaughnessy יצא לאור: 13 באוגוסט 2012
פורמטים: הורדה דיגיטלית, CD 1 9
שנהסדרה/סרטתפקידהערות2001–2010Fair City מארק האלפיןסדרת טלוויזיה אירית2012The Voice of Irelandעצמו/מתמודדעונה 12012Britain's Got Talentעצמו/מתמודדעונה 62013The Beo Showעצמו5 פרקים2014Poison Pen פירססרט קומדיה אירי2018אירוויזיון 2018עצמו/מתמודדייצג את אירלנד
ראייה כפולה היא ראייה בו-זמנית של שתי תמונות של אובייקט בודד, העשויות להופיע אחת ליד השנייה אופקית או אנכית ביחס זו לזו.
ראייה כפולה נגרמת עקב אובדן מיקוד חזותי ועשויה להתבצע באופן רצוני או לא רצוני.
כאשר היא מתרחשת באופן לא רצוני, היא נגרמת כתוצאה מפגיעה בתפקוד של השרירים החוץ-עיניים, כאשר שתי העיניים עדיין מתפקדות, אך הן אינן יכולות לפנות לכוון את האובייקט הרצוי.
ראייה כפולה יכולה להיות אחד הסימנים הראשונים למחלה מערכתית, במיוחד לתהליך שרירי או נוירולוגי, והיא עלולה לשבש את שיווי המשקל, התנועה או יכולות הקריאה של האדם.
לראייה כפולה מגוון רחב של סיבות אופטלמולוגיות, זיהומיות, אוטואימוניות, נוירולוגיות, נוירואופטלמולוגיות וסרטניות, כשהנפוצות שבהן קשורות לבעיות מכניות בשרירים, הפרעות בצומת עצב-שריר, הפרעות של עצבי הגולגולת (III, IV ו-VI) המעצבבים את שרירי העין, ולעיתים הפרעות הקשורות במסלולים התנועתיים של גלגל העין העל-גרעיניים או בליעת רעלים.
ראייה כפולה מאובחנת בעיקר בעזרת מידע שהמטופל מספק לרופא המאבחן.
על מנת לברר את הסיבה לראייה כפולה הרופא המטפל עשוי לשלוח את הנבדק לבדיקות דם, טומוגרפיה ממוחשבת (CT) או הדמיית תהודה מגנטית (MRI).
את הראייה הכפולה נהוג לסווג לפי ראייה כפולה חד עינית או דו עינית, סיווג הניתן לבירור על ידי עצימת עין אחת ובדיקה האם יש הבדל בראייה.
הטיפול בראייה כפולה הוא בראש ובראשונה בגורם למצב הגורם לתסמינים.
למעט טיפול במצב הבסיס, אפשרויות הטיפול כוללות תרגילי עיניים פיזיותרפיים, חבישת רטייה על העיניים, תיקון פריזמה, ובמצבים קיצוניים יותר - ניתוח או טיפול בבוטולינום טוקסין.
ראיין גרסיה הוא מתאגרף אמריקאי.
בשנת 2021 החזיק באופן זמני בתואר אלוף העולם במשקל קל מטעם ה-WBC.
נכון למאי 2023, גרסיה מדורג כמתאגרף הפעיל הרביעי הטוב ביותר בעולם בקטגוריית המשקל הקל על ידי מגזין "הזירה", השביעי הטוב ביותר על ידי אתר BoxRec , השמיני הטוב ביותר על ידי מועצת דירוג האגרוף הטרנס-לאומית , והשישי הטוב ביותר במשקל מעורב קל על ידי רשת ESPN.
גרסיה החל לעסוק באגרוף בגיל 7. בשנים שלקראת אולימפיאדת ריו דה ז'ניירו ב-2016 הוא סיפר כי הוא חולם להשתתף בה מטעם ארצות הברית.
הוא היה לאלוף המדינה למתאגרפים חובבנים 15 פעמים, כשהשיג תוצאה סופית של 15–215 בתחום החובבני.
ב-9 ביוני 2016, כשהיה בגיל 17, החלה הקריירה המקצועית של גרסיה.
בקרב המקצועני הראשון שלו הוא התחרה נגד אדגר מזה בעיר טיחואנה, וניצח בנוקאאוט טכני (TKO).